हिंडोली. ग्राम तालाब गांव के निकट भील बस्ती में बहू ने दादी सास पर पत्थरों से वार कर गंभीर रूप से घायल कर दिया। पुलिस उपाधीक्षक गोविंद सिंह ने बताया कि मंगलवार को तालाब गांव के निकट एक खेत पर लाली बाई मोग्या व उसकी दादी सास नंदू बाई रखवाली कर रही थी। किसी मामले को लेकर दोनों में विवाद हो गया। जिस पर लाली बाई ने उसकी दादी सास नंदू बाई पर पत्थरों से हमला कर दिया। इससे वह गंभीर रूप से घायल हो गई। पुलिस ने बताया कि घायल महिला को ग्रामीणों की मदद से बूंदी चिकित्सालय ले जाया गया। जहां पर उसकी स्थिति गंभीर है।